18. ΒΑΣΙΛΙΚΟΝ ΔΙΑΤΑΓΜΑ της 31 Αυγ./2 Οκτ. 1953 Περί καθορισμού της διαδικασίας συγχωνεύσεως δύο ή πλειόνων ομοειδών Ταμείων Ασφαλίσεως, εις ενιαίον ασφαλιστικόν φορέα. Έχοντες υπ’ όψιν: α)τας διατάξεις της παρ. 5 του άρθρ. 5 του Α.Ν. 1846/1951 «περί Κοινωνικών Ασφαλίσεων», κυρωθέντος δια του Ν. 2113/1952 «περί κυρώσεως Αναγκ. Νόμων εκδοθέντων από της δημοσιεύσεως του ΞΖ΄/49 Ψηφίσματος και εφεξής» και β)την υπ’ αριθ. 307/1953 γνωμοδότησιν του Συμβουλίου της Επικρατείας, προτάσει του επί της Εργασίας Ημετέρου Υπουργού, απεφασίσαμεν και διατάσσομεν: ΄Αρθρον μόνον.-1.Περί της υπό της παρ. 5 του άρθρ. 5 του Α.Ν. 1846/1951 «περί Κοινωνικών Ασφαλίσεων» προβλεπομένης συγχωνεύσεως δύο η πλειόνων ομοειδών Ταμείων Ασφαλίσεως εις ενιαίον ασφαλιστικόν φορέα, γνωμοδοτεί επιτροπή αποτελουμένη: α)Εξ ενός Συμβούλου της Επικρατείας ή Αρεοπαγίτου, ως Προέδρου, αναπληρουμένου υπό ενός Συμβούλου της Επικρατείας, ή ενός Αρεοπαγίτου, όστις και προεδρεύει εν περιπτώσει κωλύματος ή απουσίας του Προέδρου. β)Εκ του Γεν. Διευθυντού του Υπουργείου Εργασίας, αναπληρουμένου υπό του νομίμου αναπληρωτού του. γ)Εκ του εποπτεύοντος την Κοινωνικήν Ασφάλισιν Ειδικού Συμβούλου του Υπουργείου και του Διευθυντού Κοινωνικών Ασφαλίσεων του αυτού Υπουργείου. δ)Εκ του Καθηγητού της Μαθηματικής Σχολής του Πανεπιστημίου Αθηνών, μέλους του παρά τω Υπουργείω Εργασίας Συμβουλίου Κοινωνικών Ασφαλίσεων, αναπληρουμένου υπό του εν τω Συμβουλίω τούτω αναπληρωτού του. Σελ. 16,04 180-06 ε)Εξ ενός Ειδικού Επιστήμονος περί τα θέματα της Κοινωνικής Ασφαλίσεως. ς)Εξ αντιπροσώπων των ησφαλισμένων, ενός εξ εκάστου των υπό συγχώνευσιν Ταμείων, υποδεικνυομένων μετά των αναπληρωτών των προκειμένου μεν περί Ταμείων ασφαλιζόντων μισθωτούς υπό της Γεν. Συνομοσπονδίας Εργατών της Ελλάδος, προκειμένου δε περί ταμείων ασφαλιζόντων ελευθέρως εργαζομένους υπό των οικείων Επαγγελματικών Οργανώσεων αυτών. Εάν τα υπό συγχώνευσιν Ταμεία υπερβαίνουν τα τρία, οι μετέχοντες της Επιτροπής αντιπρόσωποι των ησφαλισμένων δεν δύνανται να υπερβαίνουν τους 3, λαμβάνονται δε υποχρεωτικώς, εκ των ησφαλισμένων των τριών Ταμείων εις α υπάγονται οι πλείονες κατ’ αριθμόν ησφαλισμένοι. Χρέη Εισηγητού παρά τη Επιτροπή εκτελεί είς των Τμηματαρχών της Διευθύνσεως Κοινωνικών Ασφαλίσεων, αναπληρούμενος υπό ετέρου Τμηματάρχου της αυτής Διευθύνσεως, γραμματέως δε έτερος υπάλληλος της Διευθύνσεως ταύτης. 15Β.ΑΑ.α.18 Οργανισμοί Κοινωνικής ασφαλίσεως 30 2.Άπαντα τα μέλη της Επιτροπής, ο Εισηγητής και ο Γραμματεύς μετά των αναπληρωτών των διορίζονται, τηρουμένων των εν τη προηγουμένη παραγράφω οριζομένων ως προς τας υποδείξεις των μελών αυτής, δι’ αποφάσεως του Υπουργού Εργασίας. Εν περιπτώσει μη υποδείξεως των εν τη Επιτροπή αντιπροσώπων των ησφαλισμένων εντός 15θημέρου, αφ’ ης ζητηθή αύτη, διορίζει τούτους ο Υπουργός Εργασίας κατ’ οικείαν κρίσιν. 3.Τα καταβλητέα εις τα μετέχοντα της Επιτροπής πρόσωπα έξοδα κινήσεως και έτεραι τυχόν απαραίτητοι δαπάναι δια την λειτουργίαν ταύτης, ορίζονται δι’ αποφάσεως του Υπουργού Εργασίας, βάσει των κειμένων διατάξεων και καταβάλλονται επί τη βάσει καταστάσεων υπογραφομένων υπό του Προέδρου και του Γραμματέως της Επιτροπής υπό του έχοντος τον μεγαλύτερον αριθμόν ησφαλισμένων εκ των υπό συγχώνευσιν Ταμείων.  4.Η Επιτροπή γνωμοδοτεί επί συγκεκριμένων ερωτημάτων περί συγχωνεύσεως ομοειδών Ταμείων ή Κλάδων εις ενιαίον ασφαλιστικόν φορέα, απευθυνομένων εις τον Πρόεδρον αυτής, παρά του Υπουργού Εργασίας, είτε αυτεπαγγέλτως είτε τη αιτήσει της Γ.Σ.Ε.Ε. ή των Δ.Σ. των υπό συγχώνευσιν Ταμείων ή των οικείων επαγγελματικών οργανώσεων. 5.Η Επιτροπή προσκαλείται εις συνεδρίασιν υπό του Υπουργού Εργασίας ή του Προέδρου αυτής, ευρίσκεται εν απαρτία παρόντων του ημίσεος πλέον ενός του συνόλου των εν εκάστη περιπτώσει συγχωνεύσεως μελών αυτής και γνωμοδοτεί δια της πλειοψηφίας των παρόντων μελών δια ψήφων δε ουχί ολιγωτέρων των πέντε εν ισοψηφία υπερισχυούσης της γνώμης υπέρ ης εδόθη η ψήφος του Προεδρεύοντος. Εν περιπτώσει αδικαιολογήτου μη προσελεύσεως μέλους τινός της Επιτροπής εις δύο συνεδριάσεις, δια τα μεν εξ υπαλλήλων μέλη της Επιτροπής, η μη προσέλευσις θεωρείται πειθαρχικόν παράπτωμα, δια δε τα λοιπά αποτελεί λόγον αντικαταστάσεώς των. 6.Η Επιτροπή υποχρεούται όπως υποβάλη την επί εκάστου ερωτήματος γνωμοδότησίν της εις τον Υπουργόν Εργασίας εντός δύο το πολύ μηνών από της λήψεως του σχετικού ερωτήματος. Ο Πρόεδρος της Επιτροπής δύναται να ζητή την υποβολήν αυτώ παντός στοιχείου όπερ ήθελε κρίνει αναγκαίον δια την μόρφωσιν γνώμης, τόσον παρά των υπηρεσιών του Υπουργείου Εργασίας, όσον και παρά των υπηρεσιών των υπό κρίσιν Ταμείων, ως και την παρά των ανωτέρω εκτέλεσιν πάσης σχετιζομένης με το έργον της Επιτροπής μελέτης ή ετέρας εργασίας. 7.Δια της περί συγχωνεύσεως γνωμοδοτήσεως της Επιτροπής δέον να υποδεικνύωνται ο τίτλος και η έδρα του ενιαίου Οργανισμού, οι πόροι αυτού, η τύχη των μη περιερχομένων εις τούτον πόρων των συγχωνευομένων Ταμείων ή Κλάδων, αι προϋποθέσεις απονομής των παροχών, η έκτασις ως και το ύψος τούτων, τα της διοικήσεως αυτού, συνθέσεως του προσωπικού του εν γένει ως και πάσα ετέρα συναφής κατά την κρίσιν αυτής λεπτομέρεια. 8.Προκειμένου περί ασφαλιστικών οργανισμών περιλαμβανόντων και κλάδον Προνοίας (εφ’ άπαξ παροχαί) ή μόνον κλάδον Προνοίας, ή Επιτροπή δύναται να περιορίση κατ’ αρχήν την συγχώνευσιν εις τους λοιπούς, πλην τούτου, κλάδους ασφαλίσεως της συγχωνεύσεως των Κλάδων Προνοίας γενησομένης εν συνεχεία εις ιδιαίτερον ασφαλιστικόν Οργανισμόν. Εν τη περιπτώσει ταύτη το περί της κατά τ’ ανωτέρω συγχωνεύσεως εκδιδόμενον και προβλεπόμενον υπό των διατάξεων της παρ. 5 του άρθρ. 5 του Α.Ν. 1846/1951 «περί Κοινωνικών Ασφαλίσεων» ειδικόν Β.Δ/μα καθορίζει πλην των εν ταις διατάξεσι ταύταις αναφερομένων, εφ’ όσον δεν τηρούνται χωριστοί λογαριασμοί, την απομένουσαν εις τον διατηρούμενον κλάδον Προνοίας περιουσίαν, ως και τον αριθμόν και την κατά βαθμούς σύνθεσιν των διατηρουμένων θέσεων. 9.Εφ’ όσον η Επιτροπή ήθελε γνωμοδοτήσει υπέρ της συγχωνεύσεως Ταμείων τινών ή κλάδων ασφαλίσεως εις ενιαίον ασφαλιστικόν φορέα, εκδίδεται εντός διμήνου από της υποβολής εις το Υπουργείον Εργασίας της αποφάσεώς της, το υπό του άρθρ. 5 παρ 5 του Α.Ν. 1846/1951 «περί Κοινωνικών Ασφαλίσεων» προβλεπόμενον ειδικόν Β.Δ/μα κατά τα ειδικώτερον υπό των διατάξεων τούτου οριζόμενα. 10.Η ισχύς του παρόντος Β.Δ/τος, ούτινος η εκτέλεσις ανατίθεται εις τον Ημέτερον επί της Εργασίας Υπουργόν, άρχεται από της δημοσιεύσεώς του εις την Εφημερίδα της Κυβερνήσεως. (Αντί των σελ. 17(β) και 18,00001) Σελ. 17(γ) Οργανισμοί Κοινωνικής ασφαλίσεως 15Β.ΑΑ.α.18 31 15Β.ΑΑ.α.18 Οργανισμοί Κοινωνικής ασφαλίσεως 32 